**Notika pirmā URBACT IV programmas projekta “Re-Gen” vietējās rīcības grupas sanāksme**

Daugavpils valstspilsētas pašvaldības izglītības, attīstības plānošanas un starptautiskās sadarbības jomas pārstāvji, kā arī speciālisti darbā ar jaunatni 7. februārī tikās URBACT IV programmas projekta “Re-Gen” vietējās rīcības grupas pirmajā sanāksmē, lai apspriestu projekta “Re-Gen” mērķus un noteiktu vietējās rīcības grupas ietvaros īstenojamās aktivitātes, kā arī lai diskutētu par to, kā iesaistīt jauniešus pilsētas attīstības plānošanā un pašvaldības rīkotajās aktivitātēs.

Ņemot vērā, ka projektā tiek apskatīti izaicinājumi kā “atdzīvināt” pamestas, neizmantotas, publiski pieejamas publiskās ārtelpas teritorijas pilsētas apkaimēs ar sporta un atpūtas aktivitātēm, ņemot vērā sociālās iekļaušanas un oglekļa dioksīda emisiju samazināšanas jautājumus, un kā veicināt jauniešu iesaisti pilsētas attīstības plānošanā un veicināt pilsonisko līdzdalību, vietējās rīcības grupas koordinatori iepazīstināja ar savu redzējumu, kādas aktivitātes varētu tikt īstenotas projekta ietvaros, iesaistot projekta mērķa grupas jauniešus vecumā no 10 līdz 18 gadiem, rosinot diskusiju pašvaldības centrālās pārvaldes Attīstības departamenta, Daugavpils pilsētas Izglītības pārvaldes, Jaunatnes lietu un sporta pārvaldes, kā arī Bērnu un jauniešu centra “Jaunība” un tā apkaimju brīvā laika klubu pārstāvjiem. Balstoties uz notikušajā sanāksmē izrunāto, tiks lemts par tālāko rīcības grupu norisi, tēmām un metodēm, kā arī projekta aktivitātēm, lai veiksmīgi izstrādātu integrēto rīcības plānu.

Projekts “Re-Gen” tiek īstenots starptautiskās ES starpreģionu sadarbības programmas URBACT IV programmas ietvaros. Tā ietvaros ir izveidots 9 pilsētu sadarbības tīkls – Verona (Itālija), Alvasete (Spānija), Daugavpils (Latvija), Vila du Konde (Portugāle), Korfu (Grieķija), Pula (Horvātija), Dobriča (Bulgārija), Milāna (Itālija), Leža (Albānija). Projekta īstenošanas izmaksas Daugavpils valstspilsētas pašvaldībā sastāda 78 660,00 euro, no kuriem 80% jeb 62 928,00 euro ir ERAF līdzfinansējums.

Vairāk informācijas par projektu lasiet [šeit](https://www.daugavpils.lv/pilseta/pilsetas-attistiba/projekti/realizacija-esosie-projekti/starptautiskie-projekti/publiskas-artelpas-pielagosana-sporta-aktivitatem-pilsetvide-jauniesu-lidzdalibas-veicinasanai-re-gen-nr.20269) vai <https://urbact.eu/networks/re-gen>

**

Šī publikācija ir sagatavota ar Eiropas Savienības finansiālu atbalstu. Par tās saturu pilnībā atbild Daugavpils valstspilsētas pašvaldība un tā var neatspoguļot Eiropas Savienības viedokli

Informāciju sagatavoja:Attīstības departamentaInvestīciju un starptautisko sakaru nodaļaattistiba@daugavpils.lv